หุ้นไทย30พ.ย.ปิดลด3.88จุด
ดัชนีหุ้นไทย30พ.ย.ยังผันผวนปิดที่ 1,005.12 จุด ลดลง 3.88จุดหรือลดลง 0.38% ด้วยมูลค่าการซื้อขาย 39,351 ล้านบาท
30 พ.ย. 2553

ดัชนีหุ้นไทย30พ.ย.ยังผันผวนปิดที่ 1,005.12 จุด ลดลง 3.88จุดหรือลดลง 0.38% ด้วยมูลค่าการซื้อขาย 39,351 ล้านบาท
ดัชนีหุ้นไทยวันนี้ (30พ.ย.) ปิดที่ 1,005.12 จุด ลดลง 3.88 จุดหรือลดลง 0.38% ด้วยมูลค่าการซื้อขาย 39,351 ล้านบาท ดัชนีปรับตัวขึ้นลงผันผวนระหว่าง 1,010.43 จุด-1,002.43 จุด ช่วงเช้าดัชนีปิดลบเล็กน้อย และปรับตัวเป็นบวกเกือบตลอดช่วงบ่าย โดยเพิ่งปิดลดลงช่วงวินาทีสุดท้ายด้วยการทิ้งหุ้นกลุ่มปตท.(PTT) ทั้งนี้เป็นไปตามทิศทางดัชนีหุ้นภูมิภาคเอเชียที่ต่างปรับตัวลดลงเพราะความกังวลปัญหาหนี้ในยุโรปลุกลาม
มูลค่าซื้อขาย 5อันดับแรก  
บริษัทอินโดรามาเวนเจอร์ส (IVL) ราคาปิด  53.75 บาท +3.25บาท (+6.44%) 
บริษัทการบินไทย (THAI) ราคาปิด 55.00 บาท  +3.25บาท (+6.28%) 
บริษัทปตท.อะโรเมติกส์และการกลั่น (PTTAR)  38.00บาท -0.50บาท (-1.30%) 
บริษัททรูคอร์ปอเรชั่น(TRUE)  6.35 บาท +0.30บาท (+4.96%) 
บริษัทเจริญโภคภัณฑ์อาหาร(CPF)  25.00  บาท+0.20[km (+0.81%)
นักวิเคราะห์บริษัทหลักทรัพย์(บล.)ดีบีเอสวิคเคอร์สวิเคราะห์ว่า ตลาดยังคงมีความวิตกกับปัญหาหนี้สิน ของยุโรปที่อาจจะลุกลามไปยังประเทศอื่น เช่น โปรตุเกส, สเปน เป็นต้น รวมถึงมาตรการสกัดเงินเฟ้อของจีนอาจทำให้ความต้องการพลังงานและโภคภัณฑ์ในปี 2554 ชะลอตัวลง สำหรับตัวเลขเศรษฐกิจต.ค.2553ที่ธนาคารแห่งประเทศไทย(ธปท.)ออกมา ขยายตัวในอัตราที่ชะลอลง รวมทั้งการบริโภคได้รับผลกระทบจากภาวะน้ำท่วมด้วย อย่างไรก็ดี ในประเด็นนี้ได้มีการคาดการณ์ไว้ล่วงหน้าอยู่แล้ว